સુર્યમાંથી પૃથ્વી છુટ્ટી પડ્યા પછી કરોડો વર્ષોની પ્રક્રિયા બાદ પૃથ્વીના ધગધગતા ગોળાનું બહારનું આવરણ ઠંડુ પડવા લાગતા આપણે હાલ જે જમીન પર વસીએ છીએ તે જમીનનું બંધારણ થયું. પૃથ્વીની આસપાસ રહેલા વાયુઓમાં રાસાયણિક પ્રક્રિયાઓ થતાં પૃથ્વી પર પાણી પણ બન્યું. પૃથ્વી પર રહેલા આ પાણીમાં પૃથ્વીનો સૌ પ્રથમ એકકોષી જીવ જન્મ્યો. ત્યાર બાદ પાણીની અંદર નવિન જીવોની ભરમાર ખડી થઇ ગઇ. વૈજ્ઞાનિકોના એક મત મુજબ પાણીમાંના આ જીવોની સંખ્યા એટલી વધી પડી કે તેમને પાણીમાં જીવવું મુશ્કેલ બની ગયું. બરાબર તે જ સમયે પાણીની બહાર પૃથ્વી પર પ્રાણવાયુ બની ચુક્યો હતો અને બેક્ટેરીયલ જીવોની વસાહતો વિકસીત થઇ ચુકી હતી.